นายกรัฐมนตรี เปิดอาคาร PRD Media Center ยกระดับงานสื่อภาครัฐสู่ความทันสมัยพร้อมดูแลประชาชนในทุกมิติ
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิด "อาคารศูนย์ปฏิบัติการแพร่ภาพออกอากาศ การกระจายเสียงวิทยุและการให้บริการข้อมูลข่าวสารภาครัฐ กรมประชาสัมพันธ์ PRD Media Center ซึ่งตั้งอยู่ภายในบริเวณสถานีวิทยุโทรทัศน์แห่งประเทศไทย NBT 2HD และสถานีวิทยุกระจายเสียงแห่งประเทศไทย ถนนวิภาวดีรังสิต เขตดินแดง กรุงเทพมหานคร โดยมีนายธนกร วังบุญคงชนะ รัฐมนตรีประจำสำนักนายกรัฐมนตรี พร้อมด้วยพลโทสรรเสริญ แก้วกำเนิด อธิบดีกรมประชาสัมพันธ์ รองอธิบดีกรมประชาสัมพันธ์ ผู้บริหาร ข้าราชการ เจ้าหน้าที่กรมประชาสัมพันธ์ เข้าร่วมในพิธีอาคาร PRD Media Center เริ่มก่อสร้างในปี 2562 แล้วเสร็จตามสัญญาในปี 2565 เป็นอาคาร 8 ชั้น สูงจากพื้นดิน 6 ชั้น และมีที่จอดรถชั้นใต้ดิน 2 ชั้น ก่อสร้างด้วยวงเงิน 937 ล้านบาท เน้นความโปร่งใสและคุ้มค่า ดำเนินการทุกขั้นตอนถูกต้องตามระเบียบกฎหมายของทางราชการการออกแบบภายในยึดตามแนวคิดที่ พลเอก ประยุทธ์ จันทร์โอชา นายกรัฐมนตรี ได้ให้ไว้คือ ต้องทันสมัย ประหยัดพลังงาน ช่วยสร้างไอเดีย เหมาะกับผู้ปฏิบัติงานด้านสื่อที่ต้องการความคิดสร้างสรรค์ เพื่อผลงานที่มีคุณภาพ โดยตัวอาคารแบ่งการใช้งานเป็น 2 ส่วนคือ ส่วนที่ให้บริการประชาชนและสื่อมวลชน มีห้องแถลงข่าว ขนาด 400 ที่นั่ง มีห้องประชุม ออดิทอเรียมขนาด 1,000 ที่นั่ง มีสิ่งอำนวยความสะดวกแก่ผู้พิการและกลุ่มเปราะบางอีกส่วนเป็นสถานที่ปฏิบัติงานของหน่วยงานหลักด้านสื่อ 3 หน่วยงาน ประกอบด้วย สถานีวิทยุโทรทัศน์แห่งประเทศไทย NBT 2HD สถานีวิทยุกระจายเสียงแห่งประเทศไทย และสำนักข่าว กรมประชาสัมพันธ์ ซึ่งจะเป็นศูนย์ปฏิบัติการผลิตและให้บริการข้อมูลข่าวสารยุคใหม่ แบบ One Stop Service ทั้งสื่อทีวี วิทยุ และสื่อ New Media อีกทั้งในอาคารยังมีระบบรักษาความปลอดภัยที่ได้มาตรฐานสามารถรองรับการอพยพหากเกิดเหตุฉุกเฉินได้ทั้งทางบกและทางอากาศนายกรัฐมนตรี กล่าวกับข้าราชการ เจ้าหน้าที่กรมประชาสัมพันธ์ว่า ให้ทำงานเพื่อชาติบ้านเมืองอย่างเต็มความสามารถ เพราะอาคารหลังนี้ รวมถึงวัสดุอุปกรณ์ที่พัฒนาขึ้น ล้วนแล้วแต่มาจากเงินภาษีของประชาชน